BRI พุ่งแรง 4% ลุ้นปี 64 โกยกำไรเฉียด 600 ลบ. โบรกฯ แนะเป้า 12.80 บ.  
BRI พุ่งแรง 4% ราคาแตะ 12 บ. ด้วยมูลค่าซื้อขาย 56.19 ลบ. ลุ้นปี 64 โกยกำไรเฉียด 600 ลบ. โบรกฯ แนะเป้า 12.80 บ. คาดรายได้ปี 61-66 โตเฉลี่ย 77.26% รับยอดโอนเพิ่ม เปิดตัวโครงการใหม่
BRI พุ่งแรง 4% ราคาแตะ 12 บ. ลุ้นปี 64 โกยกำไรเฉียด 600 ลบ. โบรกฯ แนะเป้า 12.80 บ. คาดรายได้ปี 61-66 โตเฉลี่ย 77.26%
25 ม.ค. 2565

ผู้สื่อข่าวรายงานว่า ราคาหุ้น บริษัท บริทาเนีย จำกัด (มหาชน) หรือ BRI ล่าสุด ณ เวลา 15:41 น. อยู่ที่ 12 บาท บวก 0.40 บาท รหือ 4.35% สูงสุดที่ 12 บาท ต่ำสุดที่ 11.40 บาท ด้วยมูลค่าซื้อขาย 56.19 ล้านบาท

ทั้งนี้ บล.ทรีนีตี้ ระบุในบทวิเคราะห์ (21 ธ.ค.2564) ประเมินราคาเป้าหมาย BRI ปี 2565 ที่ 12.80 บาทต่อหุ้น โดยอิงค่า P/E ที่ 10 เท่า ซึ่งเป็นระดับเฉลี่ยปัจจุบันของกลุ่มอสังหาริมทรัพย์ และจาก EPS ปี 2565 ที่ 1.28 บาทต่อหุ้น ความน่าสนใจของ BRI อยู่ที่ยอด Take Up Rate ของโครงการที่เปิดตัวใหม่และการเปิดตัวอย่างไม่ขาดสาย ส่งผลให้มีรายได้จากการโอนที่เติบโตเฉลี่ยปี 2561-2563 ที่ร้อยละ 113.18 และการเติบโตในเฉลี่ยปี 2561-2566 ร้อยละ 77.26 ทั้งนี้ยังไม่เน้นใช้การลดราคาเพื่อเพิ่มยอดขาย เนื่องจากลูกค้ากลุ่มแนวราบกลุ่ม Real Demand ที่ต้องการอยู่จริง ส่งผลให้ไม่มีการเก็งกำไร
อีกทั้งคาดว่ากำไรสุทธิปี 2564 จะอยู่ที่ 596.44 ล้านบาท ปี 2565 อยู่ที่ 1,099.22 ล้านบาท และปี 2566 อยู่ที่ 1,457.50 ล้านบาท